Dane Zajc

ČRNI DEČEK

1. Življenska pot avtorja:

Dane Zajc (1929), **pesnik in dramatik**, se je rodil v **Zgornji Javorščici pri Moravčah**. Med drugo svetovno vojno so mu **okupatorji požgali dom, ubili očeta in dva brata**. Po vojni je **živel v dijaškem domu** in nadaljeval šolanje na **gimnaziji v Ljubljani**. Leta 1951, **je bil zaprt** zaradi kršenja javnega reda in miru. Zato so ga **izključili iz gimnazije**, mu prepovedali opraviti maturo in **moral je k vojakom**. Ko se je po dveh letih vrnil, se je najprej **zaposlil na pošti**. Kasneje pa **v pionirski knjižnici, kjer je bil knjižničar do upokojitve**. Napisal je več pesniških zbirk:

* Požgana trava, 1958
* **Jezik iz zemlje, 1961**
* Ubijavci kač, 1968
* Rožengruntar, 1975
* Si videl, 1979
* Zarotitve, 1985
* Dol dol, 1998

2. Literarno obdobje oz. smer:

Ekspresionizem

3. Obnova pesmi:

Črni deček stoji na rumenem pesku puščave. Okrog so le stene neba in vse, kar deček ima je naročje, polno ptic. Zaradi njih ne sme zbežati. Vendar ptice morajo odleteti. Ko so na nebu, jih obseva močno sonce, zato razpadejo v perje, meso, pepel. Deček pa ima nove ptice, ki zopet odlete, ker morajo odleteti in zopet propadejo.

4. Elementi zunanje zgradbe:

Sedem kitic.

Pesem je napisana v **svobodni obliki in svobodnem verzu**. Zanj je značilno, da je sestavljen iz različnih dolžin, brez metričnega obrazca, lahko je riman. Poudarjena je ritmičnost, prevladuje svoboden ritem.

5. Elementi notranje zgradbe:

1. Motivi:
   * **črni deček** (pesnik)
   * **puščava** (simbol sveta v katerem človek živi)
   * **zlobno sonce in ledena zvezda** (simbola neke višje sile, ki uničuje človekovo življenje)
   * **ptice** (simbol nasprotja vsega negativnega, kar ogroža človeka)
   * **pepel** (zamegljen pogled)
   * absurd (nesmiselnega početja ni mogoče dojeti z razumom)
2. Tema:

**Poetološko – bivanjska**.

Pesnik mora peti, pa čeprav so njegove pesmi, zapisane k propadu.

1. Slogovna sredstva:

* **paralelizmov členov** (zato-zato-zato; ptice, ki vzlete, ptice, ki razpadejo)
* **okrasnih pridevkov**: črni deček, rumeni pesek, kačje vijuge, rumena groza, sive ujede, zlobno sonce, ledene zvezde, steklene kosti, zategla žalost
* **metafor**: stene neba (tesnoba), ptice (sanje o lepem), starci (vladajoča družba), zvezde in sonce (vesolje), pepel (razdejanje)
* retoričnih nagovorov (notranji dialog)

**6. Slog:**

Ekspresionističen